Publication: Magyar Közlöny
Issue: MK-2001-19 (Year: 2001, Number: 19)
Era: 1990-2004
Section: A Kormány tagjai és az államtitkárok jogállásáról és felelősségéről szóló 1997. évi LXXIX. törvény 52. §-a alapján
Paragraph Index: 350

2. A Közalapítvány a kiemelkedően közhasznú szervezet követelménye szerint végzi tevékenységét arra tekintettel, hogy az 1. pontban meghatározott céljai között szerepel a tudományos tevékenység, kutatás, a nevelés és oktatás, a gyermek- és ifjúsági érdekképviselet, az emberi és állampolgári jogok védelme, a nemzeti és etnikai kisebbségekkel kapcsolatos tevékenység, a hátrányos helyzetű csoportok esélyegyenlősége. A közoktatásról szóló, többször módosított 1993. évi LXXIX. törvény 95. §-a (1) bekezdésében foglaltak alapján a művelődési és közoktatási miniszternek a közoktatás-fejlesztéssel kapcsolatos feladata — többek között — az országos vizsgarendszer fejlesztése és korszerűsítése, a közoktatásban jelentkező pedagógiai problémák vizsgálata, a pedagógiai megoldások és eljárások kifejlesztése, a neveléstudományi kutatások anyagi feltételeinek biztosítása, a pedagógus-továbbképzés feltételeinek megteremtése. A Közalapítvány — céljainak megvalósítása során — közreműködik e közfeladatok ellátásában. III. A Közalapítvány vagyona A Közalapítvány vagyona

Source: https://magyarkozlony.hu/hivatalos-lapok/9a1c9b13ab138878cee197c225d9af1d07ff8dab/dokumentumok/07439a564aba28343c3656977e646ea504ddb091/letoltes